open-index/open-wikipedia-markdown huggingface dataset:
แม่น้ำสรัสวดี

[thumb|เส้นทางแม่น้ำฆัคคร-หักระในสมัยฤคเวทถึงปัจจุบัน โดยมีคลอดดั้งเดิมของ[อารยาวรรต/กุรุ และ(ก่อน-)ฮารัปปา Hakkra/สตลุช-ยมุนา ตามข้อเสนอของ  และ  ดูภาพดาวเทียม ที่นี่
1 = แม่น้ำโบราณ
2 = แม่น้ำในปัจจุบัน
3 = ทะเลทรายธาร์ในปัจจุบัน
4 = ชายฝั่งในอดีต
5 = ชายฝั่งในปัจจุบัน
6 = เมืองในปัจจุบัน
7 = สายฮารัปปา Hakkra ที่แห้งขอด และคลองก่อนฮารัปปาสตลุช()]]
**แม่น้ำสรัสวดี** หรือ **สรัสวตีนที** เป็นหนึ่งในแม่น้ำที่ปรากฏในฤคเวท และในเอกสารยุคพระเวท และหลังพระเวท เป็นแม่น้ำสำคัญสายหนึ่งที่มีบทบาทอย่างมากในศาสนาพระเวท 

แรกเริ่มแล้วพระแม่สรัสวตีทรงเป็นรูปบุคลาธิษฐานของแม่น้ำนี้ แต่ต่อมาก็ได้วิวัฒนาการขึ้นมาเป็นเทวีที่มีเอกลักษณ์ของพระองค์แยกจากแม่น้ำ ชาวฮินดูบางส่วนเชื่อว่าแม่น้ำสรัสวตีปรากฏอยู่ในรูปเมทาฟิสิกส์ และบรรจบกับแม่น้ำอีกสองสาย คือ แม่น้ำคงคา และ แม่น้ำยมุนา ตรงจุดที่เรียกว่าไตรเวนิสังคัม

นับตั้งแต่ศตวรรษที่ 19 นักวิชาการเชื่อกันว่าแม่น้ำสรัสวตีในพระเวทคือระบบแม่น้ำฆัคคร-หักระ ซึ่งไหลผ่านทางตะวันตกเฉียงเหนือของประเทศอินเดีย และปากีสถานตะวันออก ระหว่างแม่น้ำยมุนาและแม่น้ำสุตเลช หลักฐานจากภาพถ่ายดาวเทียมระบุว่าในอดีตมีแม่น้ำสายใหญ่ที่เคยไหลผ่านตรงแม่น้ำฆัคครในปัจจุบัน

## ดูเพิ่ม

* พราหมวรต
* ทริศาทวตี
* สัปตสินธุ
* พระสุรัสวดี
* สินธุ
* สรัสวตพราหมิณ
* ไตรเวนิสังคัม
* สรัสวตีปุษการาม

## หมายเหตุ

## อ้างอิง

### บรรณานุกรม
;สิ่งตีพิมพ์

* 

* 
* 

* 
* 

* 
* 
* 
* 

* 
* 

* 

* 
* 
* 
* 

* Hock, Hans (1999) Through a Glass Darkly: Modern "Racial" Interpretations vs. Textual and General Prehistoric Evidence on Arya and Dasa/Dasyu in Vedic Indo-Aryan Society." in Aryan and Non-Aryan in South Asia, ed. Bronkhorst & Deshpande, Ann Arbor.

* 

* Keith and Macdonell. 1912. Vedic Index of Names and Subjects.
* 
* 
* 
* Kochhar, Rajesh, 'On the identity and chronology of the ic river ' in *Archaeology and Language III; Artefacts, languages and texts*, Routledge (1999), .
* 

* 
* 

* 
* 
* 
* 
* 

* Oldham, R.D. 1893. The Sarsawati and the Lost River of the Indian Desert. Journal of the Royal Asiatic Society. 1893. 49-76.

* 
* 
* 
* 
* 

* Radhakrishna, B.P. and Merh, S.S. (editors): Vedic Saraswati: Evolutionary History of a Lost River of Northwestern India (1999) Geological Society of India (Memoir 42), Bangalore. Review (on page 3) Review

* 
* 
* 
* 
* 
* 

* S. G. Talageri, The RigVeda - A Historical Analysis chapter 4 

* 
* 
* 

* 
* 
* 
* 
* 

;ข้อมูลเว็บ

## อ่านเพิ่ม
* Chakrabarti, D. K., & Saini, S. (2009). The problem of the Sarasvati River and notes on the archaeological geography of Haryana and Indian Panjab. New Delhi: Aryan Books International.
* An archaeological tour along the Ghaggar-Hakra River by Aurel Stein

## แหล่งข้อมูลอื่น

* Is River Ghaggar, Saraswati? by Tripathi, Bock, Rajamani, Eir
* Saraswati – the ancient river lost in the desert by A. V. Sankaran
* Sarasvati research and Education Trust
* C.P. Rajendran (2019), Saraswati: The River That Never Was, Flowing Always in the People's Hearts, The Wire
* Map 

หมวดหมู่:ฤคเวท
หมวดหมู่:แม่น้ำศักดิ์สิทธิ์
หมวดหมู่:แม่น้ำในประเทศอินเดีย
ปูรณฆฏะ

Thumb|thumb|ปูรณฆฏะ
**ปูรณฆฏะ** [ปูระนะคะตะ] (, *ปูรฺณฆฏ*) หรือ **กลศะ** () บางทีอาจเรียกว่า **ปูรณกลศะ** () หรือ **ปูรณกุมภะ** () เป็นสัญลักษณ์แห่งความอุดมสมบูรณ์ในภูมิภาคเอเชียใต้ ปรากฏในงานศิลป์ของศาสนาฮินดู เชน และพุทธ เชื่อว่าพระเป็นเจ้าจะดลบันดาลให้เจ้าของประสบความสำเร็จสมดังปรารถนา และบันดาลสมบัติทั้งปวงให้

ในไทยเรียกว่า **หม้อดอก** เป็นหม้อที่น้ำเต็มเปี่ยม เป็นสัญลักษณ์แห่งความร่มเย็น ความสมบูรณ์พูนสุข และน้ำพระทัยที่เปี่ยมพระเมตตาของพระพุทธเจ้าที่มีต่อชาวโลก ส่วนภาพไม้เลื้อยแผ่ออกมาทั้งสองข้าง เป็นสัญลักษณ์แห่งความงอกงาม ชีวิต และการสร้างสรรค์ ในคติล้านนาจะมีการจัดหม้อดอกเป็นสิ่งบูชาพระพุทธรูปตามหิ้งพระ เพื่อความรุ่งเรืองและสมบูรณ์ และลวดลายหม้อดอกนี้ปรากฏแพร่หลายทั่วไปตามวัดของดินแดนล้านช้าง ล้านนา สิบสองพันนา และหัวเมืองด้านทิศตะวันออกของรัฐฉาน ต่างใช้หม้อดอกไว้บูชาพระพุทธรูปบนหิ้ง สะท้อนถึงความสัมพันธ์และความเชื่อมโยงของสังคมและวัฒนธรรมได้เป็นอย่างดี

## ดูเพิ่ม
* กลศะ

## อ้างอิง

## แหล่งข้อมูลอื่น
* 

 

หมวดหมู่:เครื่องใช้ในพิธีกรรมฮินดู
หมวดหมู่:ประติมานวิทยาฮินดู
โซยุซ เอ็มเอส-02

**โซยุซ เอ็มเอส-02** เป็นโครงการอวกาศที่มีการวางแผนว่าจะเปิดตัวยานเมื่อวันที่ 23 กันยายน พ.ศ. 2559 แต่ได้เปิดเมื่อวันที่ 19 ตุลาคม พ.ศ. 2559 เนื่องจากปัญหาทางด้านเทคนิค โดยเป็นการส่งลูกเรือสามคนจากโครงการเอ็กแพรนดิชัน 49 เข้าสู่วงโคจรเพื่อไปยังสถานีอวกาศนานาชาติ เอ็มเอส-02 เป็นโครงการอวกาศโซยุซครั้งที่ 131 ประกอบไปด้วยลูกเรือผู้บัญชาการ และวิศวกรประจำเครื่องชาวรัสเซีย และวิศวกรชาวอเมริกา
เอ็มเอส-02 ได้เชื่อมต่อกับเอ็มเอสเอ็ม-2 ของสถานีอวกาศนานาชาติ เมื่อวันศุกร์ ที่ 21 ตุลาคม พ.ศ. 2559

เอ็มเอส-02 กลับมายังโลกเมื่อวันจันทร์ ที่ 10 เมษายน พ.ศ. 2560ลงจากสถานีอวกาศนานาชาติโดยการใช้แคปซูลพร้อมลงชูชีพขนาพิเศษ เพื่อการชะลอความเร็วของแคปซูล แคปซูลได้ถึงพื้นในเวลา 11:20 ตามเวลาสากลเชิงพิกัด รวมระยะเวลาภารดิจเป็น 173 วัน

## อ้างอิง

หมวดหมู่:ประเทศรัสเซียในปี พ.ศ. 2559
อะลี อับดุลลอฮ์ อัยยูบ

**พลเอก อะลี อับดุลลอฮ์ อัยยูบ** () (เกิดวันที่ 28 เมษายน ค.ศ. 1952 ในลาตาเกีย) เป็นทั้งนักการเมือง, เจ้าหน้าที่กองทัพบกอาหรับซีเรียระดับอาวุโส และรัฐมนตรีว่าการกระทรวงกลาโหมในปัจจุบันชาวซีเรีย เขาได้รับการแต่งตั้งจากประธานาธิบดีซีเรีย บัชชาร อัลอะซัด เมื่อวันที่ 1 มกราคม ค.ศ. 2018

พลเอกอัยยูบมีประสบการณ์ยาวนานในด้านบัญชาการรูปแบบกรีธาทัพ และยังได้รับการยอมรับว่าเป็นผู้เชี่ยวชาญเรื่องการรบภาคพื้น

## การศึกษา
* ปริญญาตรีวิทยาการทหาร สาขาหุ้มเกราะ โรงเรียนนายร้อย ฮอมส์ ณ วันที่ 1 พฤศจิกายน ค.ศ. 1973
* หลักสูตรผู้บังคับกองร้อย
* หลักสูตรผู้บังคับกองพัน
* หลักสูตรบัญชาการและบุคลากร
* หลักสูตรบุคลากรระดับสูง (หลักสูตรสงคราม)

## หน้าที่และความรับผิดชอบหลัก
* อดีตผู้บัญชาการกองพลน้อยยานเกราะแห่งกองทัพบกซีเรียและกองกำลังพิทักษ์สาธารณรัฐซีเรีย
* อดีตผู้บัญชาการกองพลยานหุ้มเกราะที่ 4
* อดีตผู้บัญชาการกองทัพที่ 1 (การจัดกองพลที่ 1, 4, 5 และ 7 ขึ้นใหม่)
* อดีตเสนาธิการกองทัพอาหรับซีเรียระหว่างวันที่ 12 กรกฎาคม ค.ศ. 2012 ถึง 31 ธันวาคม ค.ศ. 2017

## อ้างอิง

หมวดหมู่:นายพลชาวซีเรีย
โทแพซ

**โทแพซ**เป็นแร่ซิลิเกตที่ประกอบด้วยอะลูมิเนียมและฟลูออรีน มีสูตรเคมีคือ Al2SiO4 (F, OH)2

โทแพซบริสุทธิ์ไม่มีสีและโปร่งใส แต่มักมีสีจากสิ่งขนาดเล็กที่อยู่ข้างใน โทแพซทั่วไปมีสีไวน์, สีเหลือง, สีเทาซีด, สีแดง, ส้ม, หรือสีน้ำตาลเข้ม นอกจากนี้ยังสามารถทำให้เป็นสีขาว, สีเขียวอ่อน, สีฟ้า, สีทองหรือสีชมพู (หายาก) ได้อีกด้วย

โทแพซส้มเป็นพลอยเดือนพฤศจิกายน ซึ่งเป็นสัญลักษณ์แห่งมิตรภาพ และเป็นอัญมณีประจำรัฐยูทาห์ และโทแพซน้ำเงินเป็นอัญมณีประจำรัฐเท็กซัส

ประเทศไทย พบทั่วไปในแหล่งแร่ดีบุก ที่เกิดจากสายเพกมาไทต์ สีขาวใสเคยพบจากเหมืองดีบุก ที่อำเภอถลาง จังหวัดภูเก็ต และพบมากในหินไกรเซนที่หาดส้มแป้น อําเภอเมือง จังหวัดระนอง นอกจากนี้ ยังมีรายงานพบโทแพซสีอ่อนที่ตำบลคลองจัง อำเภอร่อนพิบูลย์ จังหวัดนครศรีธรรมราช สีฟ้าพบที่จังหวัดราชบุรีและแม่ฮ่องสอน

ต่างประเทศ แหล่งสำคัญ ได้แก่ ประเทศรัสเซีย ผลึกขนาดใหญ่ไม่มีสี ในประเทศบราซิล สหรัฐอเมริกา และมาดากัสการ์ แหล่งอื่น ๆ พบที่ประเทศเยอรมนี จีน ปากีสถาน พม่า ญี่ปุ่น นามิเบีย และไนจีเรีย เป็นต้น

## อ้างอิง

หมวดหมู่:อัญมณี
กิลกิต

**กิลกิต** (อูรดู: ) เป็นเมืองหลวงของเขตกิลกิต-บัลติสถานของปากีสถาน เมืองตั้งอยู่ในหุบเขากว้าง ใกล้จุดบรรจบกันของแม่น้ำกิลกิต และแม่น้ำ Hunza กิลกิตเป็นสถานที่ท่องเที่ยวสำคัญทางภาคเหนือของประเทศปากีสถาน และทำหน้าที่เป็นศูนย์กลางสำหรับการปีนเขาสำหรับเทือกเขา Karakoram เป็นจุดแวะสำคัญบนเส้นทางไหมเก่า และเป็นจุดเชื่อมต่อที่สำคัญของทางหลวง Karakoram ซึ่งเชื่อมต่อกับจีน, Skardu, Chitral, เปศวาร์, และกรุงอิสลามาบาด

## อ้างอิง

หมวดหมู่:เมืองในประเทศปากีสถาน
หมวดหมู่:กิลกิต-บัลติสถาน
วาเลรี มาร์คเกรฟินแห่งบาเดิน

**วาเลรี มาร์คเกรฟินแห่งบาเดิน** () นามเดิม **อาร์ชดัชเชสวาเลรีแห่งออสเตรีย**  ประสูติเมื่อวันที่ 23 พฤษภาคม ค.ศ. 1941 ณ กรุงเวียนนา ประเทศออสเตรีย เป็นพระบุตรพระองค์ที่ 9 และพระธิดาพระองค์ที่ 7 ใน อาร์ชดยุกฮูเบิร์ต ซัลวาตอร์แห่งออสเตรีย เจ้าหญิงโรสแมรีแห่งซาล์ม-ซาล์ม เป็นพระราชปนัดดาใน จักรพรรดิฟรันทซ์ โยเซ็ฟที่ 1 แห่งออสเตรีย เมื่อแรกประสูติดำรงพระฐานันดรและพระอิสริยยศที่ **เฮอร์อิมพิเรียลและรอยัลไฮเนส อาร์ชดัชเชสวาเลรีแห่งออสเตรีย เจ้าหญิงแห่งทัสกานี** พระองค์ทรงเสกสมรสกับ มัคซีมีลีอาน มาร์เกรฟแห่งบาเดิน พระภาคิไนยใน เจ้าชายฟิลิป ดยุกแห่งเอดินบะระ เมื่อวันที่ 23 กันยายน ค.ศ. 1966 รับพระราชทานพระอิสริยยศเป็น **มาร์คเกรฟินแห่งบาเดิน พระชายา** มีพระบุตรดังนี้
# เจ้าหญิงมารี ลูอีเซอ
#แบร์นฮาร์ท เจ้าชายรัชทายาทแห่งบาเดิน
#เจ้าชายเลโอพ็อลท์
#เจ้าชายมิชชาเอล

ด้วยพระองค์นั้นทรงเป็นโรมันคาทอลิก ทำให้พระสวามีถูกตัดสิทธิ์จากการสืบราชบัลลังก์อังกฤษ ซึ่งว่าด้วยพระราชบัญญัติว่าด้วยการสืบราชสันตติวงศ์ ค.ศ. 1701 สมาชิกพระราชวงศ์ที่สมรสหรือแต่งงานกับชาวโรมันคาทอลิก ต้องออกจากการสืบราชบัลลังก์อังกฤษทันที รวมถึงผู้สืบสกุลด้วย

## อ้างอิง

หมวดหมู่:เจ้าหญิงเยอรมัน
หมวดหมู่:ราชวงศ์เยอรมัน
หมวดหมู่:เจ้าหญิงแห่งบาเดิน
หมวดหมู่:อาร์ชดัชเชสแห่งออสเตรีย
จังหวัดบัตมัน

**จังหวัดบัตมัน** (, , ) เป็นจังหวัดของตุรกีทางตะวันออกเฉียงใต้ของอานาโตเลีย ประชากรของจังหวัดนี้เกิน 500,000 คนในปี 2010 จังหวัดนี้มีความสำคัญเนื่องจากการสำรองและการผลิตน้ำมันที่เริ่มขึ้นในทศวรรษที่ 1940 มีท่อส่งน้ำมันยาว 494 กิโลเมตรจากบัตมันที่ตั้งอยู่ในจังหวัดนี้ไปยังท่าเรือİskenderun ที่ตั้งอยู่ในจังหวัดฮาไต ฝ้ายเป็นสินค้าเกษตรหลักของจังหวัดนี้ และมีทางรถไฟเชื่อมต่อบัตมันกับจังหวัดใกล้เคียงอย่างจังหวัดดียาร์บากึร์, เอลาซือ, และเมืองหลวงอังการาของตุรกี มีแม่น้ำบัตมันไหลผ่านบริเวณนี้ จังหวัดยังเป็นที่ที่ได้รับความสนใจจากโบราณคดีที่พบได้ในจังหวัดนี้ สถานที่ท่องเที่ยวที่สำคัญประกอบด้วยอาราม Imam Abdullah Dervish สะพาน Camiü'rRızk และ Hasankeyf เมืองหลักและเมืองที่มีประชากรมากที่สุดในจังหวัดนี้คือบัตมัน มีประชากรทั้งหมด 246,700 คน ประชากรส่วนใหญ่ของจังหวัดนี้เป็นชาวเคิร์ด และมีชาวอาหรับอยู่พอสมควร
## อ้างอิง

หมวดหมู่:จังหวัดของประเทศตุรกี
อิศอม ฮัลลาก

**พลอากาศเอก อิศอม ฮัลลาก** () เป็นทั้งผู้บัญชาการทหารระดับอาวุโส และเสนาธิการทหารอากาศชาวซีเรียในช่วงสงครามกลางเมืองซีเรีย

ฮัลลากมีความรับผิดชอบโดยรวมทางเสนาธิการเพื่อการปฏิบัติการและกิจกรรมต่าง ๆ ของกองทัพอากาศ

## อ้างอิง

หมวดหมู่:นายพลชาวซีเรีย
ซิลิคอนไนไตรด์

**ซิลิคอนไนไตรด์ (Silicon nitride)** เป็นสารประกอบทางเคมีระหว่างซิลิคอนและไนโตรเจน โดย Si3N4 เป็นซิลิคอนนิวไตรด์ที่เสถียรทางอุณหพลศาสตร์มากที่สุด ทำให้ Si3N4 ถือว่าเป็นซิลิคอนไนไตรด์ที่จำเป็นที่สุดในเชิงพาณิชย์ "ซิลิคอนไนไตรด์" มักจะหมายถึง Si3N4 ซิลิคอนไนไตรด์เป็นของแข็งที่มีจุดหลอมเหลวสูงและค่อนข้างเฉื่อยในการทำปฏิกิริยาทางเคมี และแข็งมาก (8.5 ในมาตราโมส) และเสถียรต่อความร้อนสูง

## อ้างอิง

หมวดหมู่:ไนไตรด์
หมวดหมู่:สารประกอบซิลิคอน
บัตมัน

**บัตมัน** (; ) เป็นเมืองในเขตอานาโตเลียตะวันออกเฉียงใต้ของตุรกี และเป็นเมืองหลักของจังหวัดบัตมัน เมืองนี้ตั้งอยู่บนที่ราบสูง  เหนือระดับน้ำทะเล ใกล้จุดบรรจบของแม่น้ำบัตมันและแม่น้ำไทกริส ทุ่งน้ำมันบาทือรามัน ซึ่งเป็นทุ่งน้ำมันที่ใหญ่ที่สุดในตุรกีตั้งอยู่นอกเมืองนี้ บัตมันมีสนามบินท้องถิ่นและฐานทัพอากาศของทหารซึ่งสำหรับการขนส่งอากาศยานและเฮลิคอปเตอร์ในการค้นหาและปฏิบัติการช่วยเหลือของสงครามอ่าวเปอร์เซีย

จนกระทั่งคริสต์ทศวรรษ 1950 บัตมันเป็นหมู่บ้านที่เรียกว่า Iluh มีประชากรประมาณ 3,000 คน ต่อมาทุ่งน้ำมันถูกค้นพบในคริสต์ทศวรรษ 1940 ซึ่งส่งผลให้เกิดการพัฒนาพื้นที่อย่างรวดเร็วและการไหลเข้าของแรงงานจากส่วนอื่น ๆ ของประเทศตุรกี ใน ค.ศ. 1957 หมู่บ้านเปลี่ยนชื่อเป็นบัตมันตามชื่อแม่น้ำที่ไหลผ่านเมืองนี้ เมืองนี้ได้รับสถานะเมืองและกลายเป็นศูนย์กลางย่าน ในช่วง 50 ปีต่อมา อาคารหนึ่งชั้นของบัตมันได้สร้างใหม่เป็นอาคารหลายชั้น เป็นผลให้ประชากรเพิ่มขึ้นหลายเท่าเมื่อเทียบกับก่อนหน้านี้ ท่อส่งน้ำมันยาวประมาณ  สร้างขึ้นใน ค.ศ. 1967 จากบัตมันไปยังท่าเรือที่เมือง Dörtyol ใกล้กับจุดตะวันออกสุดของทะเลเมดิเตอร์เรเนียน เพื่อขนส่งน้ำมันดิบจากโรงกลั่นบัตมัน ใน ค.ศ. 1990 เมืองนี้กลายเป็นเมืองหลักของจังหวัดบัตมัน

นอกจากน้ำมันซึ่งเป็นสินค้าโภคภัณฑ์ที่สำคัญของภูมิภาคแล้ว บัตมันยังผลิตเครื่องดื่ม, อาหารแปรรูป, เคมีภัณฑ์, เครื่องเรือน, รองเท้า, เครื่องจักร, และอุปกรณ์การขนส่ง มหาวิทยาลัยบัตมันได้รับการก่อตั้งขึ้นเมื่อ ค.ศ. 2007 และเป็นส่วนหนึ่งของโครงการแลกเปลี่ยนนักศึกษาเอรัสมุส

## อ้างอิง

หมวดหมู่:เมืองในประเทศตุรกี
ณรงค์ นุ่นทอง

**ณรงค์ นุ่นทอง** (เกิด 11 กรกฎาคม พ.ศ. 2489) อดีตกรรมการบริหารพรรคชาติไทยพัฒนา อดีตสมาชิกวุฒิสภาจังหวัดนครศรีธรรมราช และอดีตสมาชิกสภาผู้แทนราษฎรจังหวัดนครศรีธรรมราช 4 สมัย สังกัดพรรคประชาธิปัตย์

## ประวัติ
ณรงค์ นุ่นทอง เกิดเมื่อวันที่ 11 กรกฎาคม พ.ศ. 2489  สำเร็จการศึกษา การศึกษาบัณฑิต และ การศึกษามหาบัณฑิต จากมหาวิทยาลัยศรีนครินทรวิโรฒ 

## งานการเมือง
ณรงค์ ได้รับเลือกตั้งเป็นสมาชิกสภาผู้แทนราษฎรครั้งแรก ใน พ.ศ. 2519 สังกัดพรรคประชาธิปัตย์ และได้รับเลือกเรื่อยมา รวม 4 สมัย

พ.ศ. 2543 ณรงค์ ลงสมัครรับเลือกตั้งสมาชิกวุฒิสภา และได้รับเลือกตั้ง

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคชาติไทยพัฒนา ลำดับที่ 12 แต่ไม่ได้รับเลือกตั้ง

### สมาชิกสภาผู้แทนราษฎร
ณรงค์ นุ่นทอง ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดนครศรีธรรมราช สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดนครศรีธรรมราช สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดนครศรีธรรมราช สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดนครศรีธรรมราช สังกัดพรรคประชาธิปัตย์

### สมาชิกวุฒิสภา
ณรงค์ นุ่นทอง ได้รับการเลือกตั้งเป็นสมาชิกวุฒิสภาทั้งหมด 1 สมัย คือ
# การเลือกตั้งสมาชิกวุฒิสภาไทยเป็นการทั่วไป พ.ศ. 2543 จังหวัดนครศรีธรรมราช

## เครื่องราชอิสริยาภรณ์

## อ้างอิง

หมวดหมู่:บุคคลจากจังหวัดนครศรีธรรมราช
หมวดหมู่:นักการศึกษาชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดนครศรีธรรมราช
หมวดหมู่:สมาชิกวุฒิสภาจังหวัดนครศรีธรรมราช
หมวดหมู่:นักการเมืองพรรคประชาธิปัตย์
หมวดหมู่:พรรคประชาชน (พ.ศ. 2531)
หมวดหมู่:พรรคชาติไทยพัฒนา
หมวดหมู่:บุคคลจากมหาวิทยาลัยราชภัฏนครศรีธรรมราช
หมวดหมู่:บุคคลจากคณะศึกษาศาสตร์ มหาวิทยาลัยศรีนครินทรวิโรฒ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
เจ้าวิชัย

**เจ้าวิชัย** เป็นพระราชาของอาณาจักรล้านช้างระหว่างปี 2176 - 2179 ทรงมีอีกพระนามว่า เจ้าศรีวิชัย หรือ เจ้าศรีวิไชย ทรงเป็นพระราชโอรสที่อายุน้อยที่สุดของพระหม่อมแก้ว บางแหล่งกล่าวว่าเป็นพระราชโอรสที่อายุน้อยที่สุดของพระเจ้าวรวงศาธรรมิกราชและเป็นพระอนุชาของพระหม่อมแก้ว,เจ้าต่อนคำและพระเจ้าสุริยวงศาธรรมิกราช ท่านมีพระราชโอรส ทั้งหมด 4 ท่าน โดยเกิดแต่พระอัครมเหสี 2 ท่าน ได้แก่ เจ้าปุ (พระบิดาของเจ้านันทราช) ,เจ้าสร้อย และเกิดแต่พระมเหสีองค์รอง 2 ท่าน ได้แก่ เจ้าแก้วมงคล (มีข้อมูลจากบางแหล่งกล่าวว่าท่านเป็นคนเดียวกับเจ้าปุ) และ เจ้าจันทรสุริยวงษ์ แล้วสิ้นสุดการครองราชย์ให้แก่เจ้าต่อนคำเมื่อสวรรคตในปี 2179

## อ้างอิง

หมวดหมู่:พระมหากษัตริย์ล้านช้าง
หมวดหมู่:ราชวงศ์ล้านช้าง
คลอรีนมอนอฟลูออไรด์

**คลอรีนมอนอฟลูออไรด์** () เป็นสารประกอบที่ระเหยง่าย มีสูตรทางเคมีคือ ClF เป็นก๊าซไม่มีสีที่อุณหภูมิห้อง และมีความเสถียรแม้ในอุณหภูมิที่สูง เมื่อระบายความร้อนไปเป็น -100 ° C ClF จะควบแน่นเป็นของเหลวสีเหลืองอ่อน คุณสมบัติหลายอย่างเป็นกลางระหว่างฮาโลเจน Cl2 และ F2 ตัวแม่

## อ้างอิง

หมวดหมู่:ฟลูออไรด์
หมวดหมู่:ตัวฟลูออริเนต
หมวดหมู่:สารประกอบคลอรีนอนินทรีย์
หมวดหมู่:สารประกอบอินเทอร์แฮโลเจน
หมวดหมู่:โมเลกุลอะตอมคู่
หมวดหมู่:ตัวออกซิไดซ์
เลนส์ (ทัศนศาสตร์)

thumb|right|เลนส์นูน
**เลนส์** คือวัตถุที่ใช้ในการรวมหรือกระจายแสง และใช้ภายในอุปกรณ์วิทยาศาสตร์เช่น กล้องจุลทรรศน์ หรือ กล้องส่องทางไกล

## ส่วนประกอบของเลนส์
* เส้นแกนมุขสำคัญ คือ เส้นที่ลากผ่านจุดกึ่งกลางของเลนส์ (O) และผ่านจุดศูนย์กลางความโค้งผิวทั้งสองของเลนส์นูนและเลนส์เว้า
* จุดโฟกัส (F) คือ จุดที่แสงจากลำแสงขนานตัดหรือเสมือนตัดเส้นแกนมุขสำคัญ
* ความยาวโฟกัส (f) คือ ระยะที่ลากจุดโฟกัสไปยังจุดศูนย์กลางเลนส์ (C) หรือจุดศูนย์กลางเลนส์ไปยังจุดโฟกัส
* ระยะวัตถุ คือ ระยะที่ลากจากวัตถุไปยังจุดศูนย์กลางเลนส์
* ระยะภาพ คือ ระยะที่ลากจากภาพไปยังจุดศูนย์กลางเลนส์

## การเกิดภาพของเลนส์
# ลากรังสีจากจุดยอดของวัตถุขนานกับเส้นแกนมุขสำคัญไปยังขอบของเลนส์
# ถ้าเป็นเลนส์นูน ลากรังสีจากขอบเลนส์ไปยังจุดโฟกัสด้านหลัง ถ้าเป็นเลนส์เว้า ลากรังสีจากขอบเลนส์ถ่างรังสีหรือกระจายรังสี
# ถ้ารังสีไปตัดกับข้อที่ 2 ณ ตำแหน่งใด ตำแหน่งนั้นคือ ตำแหน่งภาพ

## อ้างอิง

หมวดหมู่:เลนส์
ซิลิคอนเตตระคลอไรด์

**ซิลิคอนเตตระคลอไรด์** () เป็นสารประกอบอนินทรีย์มีสูตรเป็น SiCl4 เป็นของเหลวที่ระเหยง่ายและไม่มีสี ซึ่งจะควันออกสู่อากาศ ใช้สำหรับผลิตซิลิคอนและซิลิกาที่มีความบริสุทธิ์สูงสำหรับการใช้งานเชิงพาณิชย์

## การเตรียม
ซิลิคอนเตตระคลอไรด์ทำขึ้นโดยการคลอริเนชันของสารประกอบซิลิคอนต่างๆ เช่น เฟอร์โรซิลิกซ์, ซิลิคอนคาร์ไบด์, หรือสารผสมของซิลิคอนไดออกไซด์และคาร์บอน ทั่วไปมักจะใช้ทางเฟอร์โรซิลิกซ์

ในห้องปฏิบัติการ SiCl4 สามารถเตรียมได้โดยการบำบัดซิลิคอนด้วยคลอรีน:
:Si + 2 Cl2 → SiCl4
มีการจัดทำขึ้นเป็นครั้งแรกโดย Jöns Jakob Berzelius ใน 1823

## อ้างอิง

หมวดหมู่:คลอไรด์
หมวดหมู่:สารประกอบซิลิคอน
หมวดหมู่:คลอโรไซเลน
เทวัญ ลิปตพัลลภ

**เทวัญ ลิปตพัลลภ** (เกิด 29 ธันวาคม พ.ศ. 2502) เป็นนักการเมืองชาวไทย อดีตรัฐมนตรีช่วยว่าการกระทรวงศึกษาธิการ ในรัฐบาลแพทองธาร ชินวัตร และหัวหน้าพรรคชาติพัฒนา อดีตที่ปรึกษานายกรัฐมนตรี (แพทองธาร ชินวัตร และเศรษฐา ทวีสิน) อดีตรัฐมนตรีประจำสำนักนายกรัฐมนตรี ในรัฐบาลประยุทธ์ จันทร์โอชา และอดีตสมาชิกสภาผู้แทนราษฎรจังหวัดนครราชสีมา

## ประวัติ
เทวัญ เกิดเมื่อวันที่ 29 ธันวาคม พ.ศ. 2502 เป็นบุตรนายวิศว์ กับนางจรัสพิมพ์ ลิปตพัลลภ และเป็นน้องชายสุวัจน์ ลิปตพัลลภ มีบุตรชาย คือ ธารณ ลิปตพัลลภ นักดนตรีและหนึ่งในสมาชิกวงลิปตา

สำเร็จการศึกษาระดับปริญญาตรี คณะนิติศาสตร์ จากจุฬาลงกรณ์มหาวิทยาลัย

## งานการเมือง
เทวัญ เข้าสู่วงการการเมืองด้วยการได้รับเลือกตั้งสมาชิกสภาผู้แทนราษฎรครั้งแรกในเดือนมีนาคม พ.ศ. 2535 สังกัดพรรคสามัคคีธรรม และได้รับเลือกเรื่อยมา รวม 3 สมัย

ในปี 2550 เขาถูกตัดสิทธิ์ทางการเมือง เป็นระยะเวลา 5 ปี เนื่องจากเป็นกรรมการบริหารพรรคไทยรักไทย

ในปี 2561 นายเทวัญได้รับเลือกให้ดำรงตำแหน่งหัวหน้าพรรคชาติพัฒนา และลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ และได้รับเลือกตั้งเป็น ส.ส. สมัยที่ 4

ต่อมาได้เข้าร่วมรัฐบาลของพลเอก ประยุทธ์ จันทร์โอชา และได้รับแต่งตั้งเป็นรัฐมนตรีประจำสำนักนายกรัฐมนตรี กระทั่งในวันที่ 20 กรกฎาคม พ.ศ. 2563 นายเทวัญ ได้ยื่นหนังสือลาออกจากตำแหน่ง รัฐมนตรีประจำสำนักนายกรัฐมนตรี เพื่อเปิดทางให้มีการปรับสัดส่วนคณะรัฐมนตรี

ต่อมาเมื่อวันที่ 15 กันยายน พ.ศ. 2566 เศรษฐา ทวีสิน ได้แต่งตั้งเทวัญเป็นที่ปรึกษานายกรัฐมนตรี ต่อมาเมื่อวันที่ 8 ตุลาคม พ.ศ. 2567 แพทองธาร ชินวัตร ได้แต่งตั้งเขาให้ดำรงตำแหน่งเดิม

### สมาชิกสภาผู้แทนราษฎร
เทวัญ ลิปตพัลลภ ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ

# การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดนครราชสีมา สังกัดพรรคสามัคคีธรรม
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดนครราชสีมา สังกัดพรรคชาติพัฒนา  → พรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดนครราชสีมา สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคชาติพัฒนา

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอจอมบึง
หมวดหมู่:สกุลลิปตพัลลภ
หมวดหมู่:นักการเมืองจากจังหวัดราชบุรี
หมวดหมู่:รัฐมนตรีประจำสำนักนายกรัฐมนตรีไทย
หมวดหมู่:สมาชิกสภาผู้แทนราษฎรจังหวัดนครราชสีมา
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:หัวหน้าพรรคการเมืองในประเทศไทย
หมวดหมู่:นักการเมืองพรรคสามัคคีธรรม
หมวดหมู่:นักการเมืองพรรคชาติพัฒนา (พ.ศ. 2535)
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคชาติพัฒนา (พ.ศ. 2550)
หมวดหมู่:พรรคเพื่อไทย
หมวดหมู่:สโมสรฟุตบอลนครราชสีมา
หมวดหมู่:บุคคลจากโรงเรียนอัสสัมชัญธนบุรี
หมวดหมู่:นิสิตเก่าคณะนิติศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
การมีส่วนร่วมของเยอรมนีในสงครามกลางเมืองสเปน

**การมีส่วนร่วมของเยอรมนีในสงครามกลางเมืองสเปน** เริ่มต้นพร้อมกับการปะทุของสงครามในเดือนกรกฎาคม ค.ศ. 1936 โดยอดอล์ฟ ฮิตเลอร์ได้ส่งหน่วยกองกำลังอากาศและหน่วยยานเกราะที่มีประสิทธิภาพทันทีเพื่อช่วยเหลือนายพลฟรันซิสโก ฟรังโกและกลุ่มแห่งชาติของเขา สหภาพโซเวียตได้ส่งกองกำลังขนาดเล็กเพื่อช่วยเหลือรัฐบาลของฝ่ายนิยมสาธารณรัฐ ในขณะที่อังกฤษและฝรั่งเศสและประเทศอื่น ๆ อีกยี่สิบกว่าประเทศได้ตั้งกฎห้ามส่งอาวุธยุทโธปกรณ์หรือทหารเข้าไปในสเปน เยอรมนีได้ลงนามเช่นกัน แต่ภายหลังก็ละเลยเสีย

สงครามครั้งนี้ได้ให้ประสบการณ์การรบด้วยเทคโนโลยีล่าสุดสำหรับการทหารเยอรมัน อย่างไรก็ตาม การแทรกแซงยังทำให้เกิดความเสี่ยงที่จะก้าวเข้าสู่สงครามโลกซึ่งฮิตเลอร์ยังไม่พร้อม เขาจึงได้จำกัดความช่วยเหลือและสนับสนุนให้มุสโสลินีส่งหน่วยทหารอิตาลีขนาดใหญ่เข้าไปแทน กลุ่มแห่งชาติของฟรังโกได้รับชัยชนะ เขารักษาความเป็นกลางอย่างเป็นทางการในสงครามโลกครั้งที่สอง แต่ให้ความช่วยเหลือแก่ฝ่ายอักษะในรูปแบบต่าง ๆ ระหว่างปี ค.ศ. 1940–1943 แม้กระทั่งเสนอว่าจะเข้าร่วมสงครามในวันที่ 19 มิถุนายน ค.ศ. 1940 เพื่อแลกเปลี่ยนกับความช่วยเหลือในการสร้างจักรวรรดิอาณานิคมสเปน การมีส่วนร่วมของเยอรมนีในสเปนดำรงอยู่ประมาณสามปีและเป็นบทนำขนาดเล็กสู่สงครามโลกซึ่งปะทุขึ้นใน ค.ศ. 1939

นาซีให้การสนับสนุนนายพลฟรังโกด้วยปัจจัยหลายประการ ซึ่งรวมถึงการเป็นจุดหันเหความสนใจจากยุทธศาสตร์ยุโรปกลางของฮิตเลอร์และการสร้างรัฐสเปนที่เป็นมิตรกับเยอรมนีเพื่อข่มขู่ฝรั่งเศส นอกจากนี้ยังได้โอกาสฝึกกำลังคนและทดสอบอาวุธยุทโธปกรณ์และยุทธวิธี

## อ้างอิง

หมวดหมู่:นาซีเยอรมนี
หมวดหมู่:สงครามกลางเมืองสเปน
หมวดหมู่:กองทัพนาซีเยอรมนี
กอร์โปตรุปเปโวลอนตารีเอ

**กอร์โปตรุปเปโวลอนตารีเอ** ( ย่อ **CTV**  ) เป็นกำลังรบนอกประเทศของฟาสซิสต์อิตาลีที่ถูกส่งไปยังสเปนเพื่อสนับสนุนฝ่ายชาตินิยมภายใต้การนำของนายพลฟรันซิสโก ฟรังโกที่ต่อสู้รบกับฝ่ายนิยมสาธารณรัฐสเปนในช่วงสงครามกลางเมืองสเปน ปี ค.ศ. 1936-39

หมวดหมู่:ประวัติศาสตร์อิตาลี
หมวดหมู่:สเปนภายใต้การนำของฟรังโก
หมวดหมู่:สงครามกลางเมืองสเปน
เฮ็นริก ลอช็อน

**เฮ็นริก เอ็ดเวิร์ด ลอช็อน** (; เกิดเมื่อวันที่ 20 กันยายน 1971) สัญชาติสวีเดน ที่เมือง Helsingborg ในประเทศสวีเดน ในปี 1988-1992 ลอช็อน ได้เริ่มอาชีพการค้าแข้งกับสโมสร โฮแกบอร์ก กับทีมบ้านเกิดของเขาด้วยวัย 17 ปี ตลอดการค้าแข้งกับสโมสร โฮแกบอร์ก ลงสนาม 63 นัด ทำประดูได้ 23 ประตู 

ในปี 1992-1993 ลอช็อน ได้ย้ายไปร่วมทีมแบบไม่มีค่าตัวกับสโมสร เฮลซิงบอร์ก โดยเขาสร้างสถิติอันน่าทึ้งด้วยการยิงประตูไป 48 ประตู จากการลงสนามเพียง 52 นัด ทำให้ลอช็อนเป็นที่จับตามองจากสโมสรต่างๆ ในต่างแดน ในปี 1993 ได้ย้ายไปสโมสรกังหันลม เฟเยนูร์ด รอตเทอร์ดัม ในลีก ฮอลแลนด์ ด้วยค่า 295,000 ปอนด์ (ราว 12 ล้านบาท) โดยลงสนามให้กับทีมกังหันลมไป 101 นัด ทำประตูได้ 26 ประตู 

ในปี 1997 ลอช็อน ได้ย้ายร่วมทีม "ม้าลายเขียวขาว" กลาสโกว์ เซลติก ภายใต้การคุมทีมของ วิม เจนเซน ในขณะนั้น ด้วยค่าตัว 650,000 ปอนด์ (ราว 27 ล้านบาท ) และ ลาร์สสัน อยู่ค้าแข้งพา เซลติก คว้าแชมป์สก็อตติชพรีเมียร์ลีกถึง 4 สมัยตลอด 7 ปี ลงสนามในนามเซลติกไป 221 นัด ทำประตูได้ 174 ประตู 

ในปี 2003 ลอช็อนได้หมดสัญญากับเซลติกและถูกปล่อยตัวฟรี ในขณะนั้น ลอช็อน ด้วยวัย 32 ปี ได้รับข้อเสนอจาก บาร์เซโลนา เป็นสัญญาระยะเวลา 1 ปี ซึ่งเขาลงสนามไป 40 นัด ยิงได้ 13 ประตู คว้าแชมป์ ลาลิกา 2 สมัย รวมถึง ยูฟ่า แชมเปียนส์ลีก อีกสมัย 

ในปี 2006 ลอช็อน ได้ย้ายกลับมาเล่นให้กับ โฮแกบอร์ก สโมสรบ้านเกิดอีกครั้งในระยะเวลา 3 ปี ลงสนามไป 84 นัด ยิงได้ 38 ประตู และในปี 2007 ลอช็อนได้โอกาสย้ายไปเล่นให้กับ แมนเชสเตอร์ยูไนเต็ด ด้วยสัญญายืมตัวชั่วคราว 3 เดือน (เนื่องจากกองหน้าบาดเจ็บพร้อมกัน) ลงสนามให้ปิศาจแดง 7 นัด 3 ประตู ในช่วงบั้นปลาย ลาร์สสันกลับมาบ้านเกิดอีกครั้ง และลงสนามให้ โฮแกบอร์ก 2 นัดในปี 2013 ด้วยวัย 41 ปี และแขวนสตั๊ดอย่างเป็นทางการกับสโมสรต้นกำเนิดของเขาเอง

## แหล่งข้อมูล

*https://www.fifa.com/worldcup/players/player/77995/
*https://www.fourfourtwo.com/th/features/aekaelwkhklabbaan-11-aekhngthiiyaayaipdangthiiuuen-aetsudthaayklabmaaaekhwnstadthiimekaa?page=0%2C1
*https://en.wikipedia.org/wiki/Henrik_Larsson#References

หมวดหมู่:นักฟุตบอลชายชาวสวีเดน
หมวดหมู่:นักฟุตบอลทีมชาติสวีเดน
หมวดหมู่:บุคคลจากเฮลซิงบอรย์
หมวดหมู่:ผู้เล่นไฟเยอโนร์ด
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นสโมสรฟุตบอลเซลติก
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นในฟุตบอลโลก 1994
หมวดหมู่:ผู้เล่นในฟุตบอลโลก 2002
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในลาลิกา
หมวดหมู่:กองหน้าฟุตบอล
แบร์นฮาร์ท มาร์คกราฟแห่งบาเดิน

**แบร์นฮาร์ท [[มาร์คกราฟ]]แห่งบาเดิน** () ประสูติเมื่อวันที่ 27 พฤษภาคม พ.ศ. 2513 ณ รัฐบาเดิน-เวือร์ทเทิมแบร์ค เป็นพระโอรสใน มัคซีมีลีอาน มาร์เกรฟแห่งบาเดิน และวาเลรี มาเกรวีนแห่งบาเดิน เป็นพระนัดดาใน เจ้าหญิงธีโอโดราแห่งกรีซและเดนมาร์ก และเป็นพระญาติชั้นที่ 2 ใน สมเด็จพระเจ้าชาลส์ที่ 3 แห่งสหราชอาณาจักร หลังจากพระบิดาสิ้นพระชนม์ได้ดำรงพระอิสริยยศ **มาร์คการฟแห่งบาเดิน**

## เสกสมรส
แบร์นฮาร์ท เจ้าชายรัชทายาทแห่งบาเดิน ทรงเสกสมรสกับ สเตฟานี แอนน์ คูล เมื่อวันที่ 22 มิถุนายน พ.ศ. 2544 โดยพระชายารับพระราชทานพระอิสริยยศและพระฐานันดรที่ **เฮอร์รอยัลไฮนีส สเตฟานี เจ้าหญิงรัชทายาทแห่งบาเดิน พระชายา ** มีพระบุตรดังนี้
#เจ้าชายเลโอพ็อลท์
#เจ้าชายฟรีดริช
#เจ้าชายคาร์ล-วิลเฮ็ล์ม

## อ้างอิง

หมวดหมู่:บุคคลจากรัฐบาเดิน-เวือร์ทเทิมแบร์ค
หมวดหมู่:เจ้าชายเยอรมัน
หมวดหมู่:ราชวงศ์เยอรมัน
หมวดหมู่:เจ้าชายแห่งบาเดิน
กาแร็ล โปโบร์สกี

**กาแร็ล โปโบร์สกี** (, ; เกิดวันที่ 30 มีนาคม ค.ศ. 1972) เป็นนักฟุตบอลชาวเช็ก โดยเล่นในตำแหน่งกองกลาง โปโบร์สกีได้เริ่มค้าแข้งกับดินาโมแช็สแกบูแยโยวิตแซในฤดูกาล 1991–1994 ลงสนาม 82 นัด ทำประตูได้ 15 ประตู หลังจากนั้นโปโบร์สกีได้ย้ายไปร่วมสโมสรวิกโตริยาฌิชโกฟในฤดูกาล 1994–1995 ลงสนาม 28 นัด 10 ประตู และได้ย้ายไปร่วมสโมสรสลาวิยาปราฮาในฤดูกาล 1995–1996 26 นัด 11 ประตู โปโบร์สกีเป็นหนึ่งในผู้เล่นทีมชาติสาธารณรัฐเช็กชุดยูโร 1996 ด้วยประตูสุดคลาสสิกที่งัดข้ามหัววีตอร์ บาอียา นายทวารโปรตุเกส พร้อมช่วยให้สาธารณรัฐเช็กเอาชนะ 1–0 ในยูโรครั้งนั้น ทำให้เขากลายเป็นที่หมายปองของหลายสโมสรในยุโรปและสุดท้าย อเล็กซ์ เฟอร์กูสัน ผู้ฝึกแมนเชสเตอร์ยูไนเต็ดในขณะนั้นได้ดึงตัวมาเล่นด้วยเมื่อเดือนกรกฎาคม ค.ศ. 1996

แต่เนื่องจากดาวรุ่งอย่างเดวิด เบ็คแฮม กำลังก้าวขึ้นมาสู่ทีมชุดใหญ่ ทำให้โปโบร์สกีจำต้องย้ายทีมออกไป รวมแล้วเขาอยู่กับทีมปีศาจแดงแค่ปีครึ่ง แต่ก็สามารถคว้าเหรียญแชมป์พรีเมียร์ลีก ฤดูกาล 1996–97 ได้ โดยในปีนั้นเขาได้ลงเล่น 32 นัด จากทั้งหมด 38 นัด ยิงได้ 6 ประตู แถมยังช่วยให้แมนเชสเตอร์ยูไนเต็ดทะลุเข้าถึงรอบรองชนะเลิศแชมเปียนส์ลีกด้วย ในเดือนมกราคมปีถัดมา เขาย้ายไปเล่นกับไบฟีกา ก่อนที่จะย้ายไปลัตซีโย, สลาวิยาปราฮา และใน ค.ศ. 2006 ได้กลับมาค้าแข้งกับสโมสรแรกของเขาคือดินาโมแช็สแกบูแยโยวิตแซซึ่งอยู่ในดิวิชัน 2 ขณะนั้น ก่อนช่วยให้ทีมเลื่อนชั้นสำเร็จ ฤดูกาลถัดมา โปโบร์สกีปิดฉากอาชีพค้าแข้งด้วยการเล่นในลีกสูงสุดอีกครั้ง

## อ้างอิง

หมวดหมู่:นักฟุตบอลชาวเช็ก
หมวดหมู่:นักฟุตบอลทีมชาติเช็กเกีย
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลชิงแชมป์แห่งชาติยุโรป 1996
หมวดหมู่:ผู้เล่นในฟุตบอลชิงแชมป์แห่งชาติยุโรป 2000
หมวดหมู่:ผู้เล่นในฟุตบอลชิงแชมป์แห่งชาติยุโรป 2004
หมวดหมู่:กองกลางฟุตบอล
อเล็กซานเดอร์ ฟราย

**อเล็กซานเดอร์ ฟราย** (Alexander Frei) เจ้าของสถิติดาวซัลโวสูงสุดของทีมชาติ สวิตเซอร์แลนด์   เกิดเมื่อวันที่ 15 กรกฎาคม 1979 เป็นนักฟุตบอลชาวสวิตเซอร์แลนด์  โดยเขาเล่นในตำแหน่ง กองหน้า ฟรายได้เริ่มค้าแข้งทีมเยาวชน บาเซิล ในปี 1995-1997 ก่อนจะได้เซ็นสัญญาอาชีพฉบับแรกในปี 1997-1998  ด้วยวัยเพียง 18 ปี โดยสามารถยิงประตูได้แค่ 1 ประตูเท่านั้น จาก 11 นัด ก่อนจะถูกปล่อยยืมตัวไปใน เอฟซี ทูน ในปี 1998-1999 ก่อนย้ายไปสู่สโมสร ลูเซิร์น 1999-2000  และ สโมสร เซอร์เว็ตต์ เอฟซี 2001-2003  หลังจากนั้นในปี 2003 เขาได้ย้ายไปยัง ลีกเอิง 1 ฝรั่งเศส โดยได้ทำการร่วมทีมกับสโมสร แรนส์ ในฤดูกาล 2004-2005 ฟรายสามารถทำได้ 20 ประตู 

เมื่อ วันที่ 29 มิถุนายน 2006  ฟราย ก็ได้เซ็นสัญญากับ โบรุสซีอาดอร์ทมุนท์ ด้วยค่าตัว 5 ล้าน ยูโร และฤดูกาลแรกเขาได้โชว์ฟอร์มกับ โบรุสซีอาดอร์ทมุนท์ ด้วยการยิงไป 16 ประตู จาก 32 นัดและเป็นดาวซัลโวสูงสุดของทีมในฤดูกาล 2006-07  แต่ในฤดูกาลถัดมาเขาได้รับบาดเจ็บหนักพักรักษาตัวระยะยาว ก่อนจะกลับมาในช่วง 8 นัดสุดท้าย 

ในซัมเมอร์ ปี 2009 ฟราย ได้ย้ายกลับสู่สโมสร บาเซิล สโมสรแรกของเขาแต่กลับมาคราวนี้ ฟรายมากับในฐานะนักเตะที่ประสบการณ์สูง พร้อมช่วยทีมบ้านเกิดคว้าแชมป์ซูเปอร์ลีก 4 สมัยซ้อน รวมถึงดาวซัลโวของลีก 2 ครั้ง ก่อนแขวนสตั๊ดอย่างยิ่งใหญ่ในปี 2013

ปัจจุบัน  อเล็กซานเดอร์ ได้เป็นโค้ชในทีมเยาวชนของบาเซิล

## ในนามทีมชาติ
ฟรายได้ติดทีมชาติชุด U18,U19 และ U21 ฟรายได้ทำผลงานในชุด U18 ด้วยการเอาชนะฝรั่งเศส 5-1 ในวันที่ 24 มีนาคม 2001 ฟรายได้ติดทีมชาติชุดใหญ่ในฐานะตัวสำรอง และถูกส่งลงสนามในนัดที่เจอกับ ยูโกสลาเวีย จบเกมเสมอกันไป 1-1 World Cup qualification Group 1 match. 
และในเกมต่อมา ฟรายได้ซัดแฮททริกใส่ ลักเซมเบิร์ก ส่งผลให้  สวิตเซอร์แลนด์ เปิดบ้านชนะไปด้วยสกอร์ 5-0

ฟรายติดทีมชาติไปเล่น ยูโร 2004 ในเกมที่เจอกับ อังกฤษ โดยกล้องสามารถจับภาพเขาได้ ตอนที่ถมน้ำลายใส่ สตีเว่น เจอร์ราด ภายหลังฟรายถูก UEFA สั่งแบนไป 15 วัน  

ในฟุตบอลโลกปี 2006 ฟราย สามารถยิงได้ 6 ประตู (รวมจุดโทษ)  {โปรดเพิ่มข้อมูล}

ในวันที่ 30 พฤษภาคม 2008 ในการแข่งขันกระชับมิตร ฟรายยิง 2 ประตู ใส่ Liechtenstein  ก่อนจะชนะไปด้วยสกอร์ 3-0  กลายเป็นเจ้าของสถิติดาวซัลโวสูงสุดของทีมชาติ สวิตเซอร์แลนด์  (42 ประตู) อย่างไรก็ตาม ฟรายได้รับบาดเจ็บเอ็นหัวเข่าข้างซ้ายฉีกขาด ก่อนจะได้รับการผ่าตัดในเวลาต่อมา {โปรดเพิ่มข้อมูล} 

ในรอบคัดเลือกยูโร 2012 ที่บ้านกับ เวลส์ ฟรายถูกโห่จากแฟนบอลตลอดการแข่งขันแม้ว่า สวิตเซอร์แลนด์ จะชนะการแข่งขัน 4-1 เมื่อเขาถูกส่งลงสนามแฟนบอลก็จะโห่เขาซ้ำ ๆ 

ในวันที่ 5 เมษายน 2011 เขาได้ประกาศอำลาทีมชาติจบตำนานเจ้าของสถิติดาวซัลโวสูงสุดของทีมชาติสวิตเซอร์แลนด์

### สโมสร
; เซอร์เว็ตต์ เอฟซี
*Swiss Cup: 2000–01

;บาเซิ่ล
*Swiss Super League: 2009–10, 2010–11, 2011–12, 2012–13
*Swiss Cup: 2009–10, 2011–12
*Uhrencup: 2011

### รางวัลส่วนตัว
*Credit Suisse Player of the Year: 2003
*Ligue 1 Golden Boot: 2004–05 (20 goals)
*Swiss Player of the Year: 2007
*Swiss Super League Golden Boot: 2010–11 (27 goals), 2011–12 (24 goals)
*Swiss Golden Player Award: *"Best Forward"*:  2011,
 2012

## อ้างอิง

## แหล่งข้อมูลอื่น

* 
* 
*  
* Alexander Frei's profile, stats & pics 

หมวดหมู่:นักฟุตบอลชาวสวิส
หมวดหมู่:นักฟุตบอลทีมชาติสวิตเซอร์แลนด์
หมวดหมู่:ผู้เล่นโบรุสซีอาดอร์ทมุนท์
หมวดหมู่:ผู้เล่นในบุนเดิสลีกา
กองหน้า
หมวดหมู่:ผู้เล่นสโมสรฟุตบอลบาเซิล
หมวดหมู่:บุคคลจากบาเซิล
ฆวน การ์ลอส บาเลรอน

**ฆวน การ์ลอส บาเลรอน** () เกิดเมื่อ วันที่ 17 มิถุนายน 1975 เป็นนักฟุตบอลชาวสเปน โดยเขาเล่นในตำแหน่งมิดฟิลด์ตัวทำเกมทีมชาติสเปนและ Deportivo La Coruna  หรือฉายา Super Depor เขาได้เริ่มเล่นที่ทีมบ้านเกิดของเขากับสโมสร UD Las Palmas 1994-95 ลง 25 นัด ทำประตูได้ 7 ประตู ก่อนขยับสู่ทีมชุดใหญ่ในซีซั่นถัดมา 1995-97 ลง 54 นัด ทำประตูได้ 5 ประตู ก่อนจะย้ายไปที่สโมสร RCD Mallorca ในปี 1997-98  
เขาสามารถพาทีมจบในอันดับที่ 5 และสามารถพาเข้ารอบสุดท้ายในของ Copa del Rey ซึ่งได้เข้าไปพบกับ FC Barcelona จบเกม เสมอ 1-1 ก่อนจะแพ้การดวลจุดโทษด้วยสกอร์  4-6
บาเลรอนย้ายไปเล่นให้  แอต มาดริด รวมถึง ลา กอรุนญ่า ก่อนคืนสู่ UD Las Palmas  ซึ่งอยู่ในลีกเซกุนด้า ดิบิซิโอน (ลีกระดับดิวิชั่น 2) ในปี 2013 และพาทีมเลื่อนชั้นสำเร็จ ก่อนปิดฉากด้วยการเล่นในลีกสูงสุดในฤดูกาล 2015-16 ด้วยวัย 40 ปี 

## สถิติสโมสร
### สโมสร

## ทีมชาติ

### สถิติทีมชาติ

## อ้างอิง

## แหล่งข้อมูลอื่น

*{http://fifa.neoseeker.com/wiki/Juan_Carlos_Valeron}}
*{https://www.national-football-teams.com/player/6245/Juan_Carlos_Valeron.html}}
*{https://www.fifa.com/}}

หมวดหมู่:นักฟุตบอลชาวสเปน
หมวดหมู่:นักฟุตบอลทีมชาติสเปน
หมวดหมู่:ผู้เล่นอูเด ลัสปัลมัส
หมวดหมู่:ผู้เล่นในลาลิกา
หมวดหมู่:ชาวสเปนเชื้อสายอาร์เจนตินา
หมวดหมู่:มิดฟิลด์ตัวทำเกม
พายุหมุนหลังเขตร้อน

**พายุหมุนหลังเขตร้อน** () คิออดีตพายุหมุนเขตร้อน โดยมีการแบ่งประเภทของพายุหมุนหลังเขตร้อนออกเป็นสองประเภท คือ
*พายุหมุนนอกเขตร้อน (Extratropical cyclone) ซึ่งเป็นแนวปะทะอากาศ โดยในบางครั้งยังคงมีแรงลมในระดับพายุหมุนเขตร้อนหรือพายุโซนร้อนหลงเหลืออยู่
*หย่อมความกดอากาศต่ำที่หลงเหลือ (Remnant low) ซึ่งไม่เป็นแนวปะทะอากาศ และมีความเร็วลมต่อเนื่องอย่างน้อย 34 นอต

ไม่ใช่ทุกระบบพายุจะเข้าสู่ภาวะสองประเภทด้านบน ตามหลักเกณฑ์แล้ว ระบบที่ไม่มีคุณลักษณะของแนวปะทะอากาศ แต่มีความเร็วลมมากกว่า 34 นอต อาจไม่ถูกจัดเป็นหย่อมความกดอากาศต่ำที่หลงเหลือก็ได้ โดยจะอธิบายเป็นเพียงระบบหลังเขตร้อน (Post-tropical)

อย่างไรก็ตาม ถ้าพายุหมุนเขตร้อนอ่อนกำลังลงเป็นคลื่นเขตร้อน (Tropical wave) หรือร่อง มันจะไม่ถูกจัดเป็นพายุหมุนหลังเขตร้อน โดยมันจะถูกกล่าวถึงเป็น "ส่วนหลงเหลือของ (ชื่อของพายุหมุนเขตร้อน)" แทน

เมเตโอ-ฟร็องส์ มีการจัดประเภทกับระบบในมหาสมุทรอินเดียใต้ฝั่งตะวันตกที่กำลังอยู่ในกระบวนการการเปลี่ยนผ่านไปเป็นพายุหมุนนอกเขตร้อน หรือสูญเสียคุณลักษณะของเขตร้อนไปแล้ว เป็น "พายุดีเปรสชันหลังเขตร้อน" โดยนับตั้งแต่ฤดูพายุไซโคลนมหาสมุทรอินเดียตะวันตก-ใต้ พ.ศ. 2555–2556 พายุจะได้รับการจัดประเภทใหม่อีกครั้งเป็นพายุดีเปรสชันหลังเขตร้อนเมื่อเสร็จสิ้นกระบวนการแล้ว

## การก่อตัว
พายุหมุนหลังเขตร้อนก่อนตัวเมื่อลักษณะทั่วไปของพายุหมุนเขตร้อนถูกแทนที่ด้วยลักษณะของพายุหมุนนอกเขตร้อน หรือที่เรียกว่าการเปลี่ยนผ่านไปเป็นพายุหมุนนอกเขตร้อน หลังจากการก่อตัวขั้นต้นแล้ว พายุหมุนหลังเขตร้อนมีศักยภาพที่จะมีกำลังแรงขึ้นในฐานะของพายุหมุนนอกเขตร้อนได้ ถ้าพายุหมุนหลังเขตร้อนกลายเป็นพายุหมุนเขตร้อน ในขั้นสุดท้ายแล้ว มันจะสลายตัวโดยกระบวนการปิด (Process of occlusion)

## ผลกระทบ
การมีกำลังมากขึ้นของพายุหมุนหลังเขตร้อนสามารถทำให้เกิดสภาพแวดล้อมอันตรายในเส้นทางเดินเรือของมหาสมุทรแอตแลนติกเหนือได้ โดยทำให้ทะเลมีคลื่นสูงและลมแรงเทียบได้กับพายุหมุนเขตร้อน

## ต้นกำเนิด
ในตอนแรกมีการใช้คำนี้โดยศูนย์เฮอร์ริเคนแคนาดา เมื่อปี 2541 ในระหว่างที่มีพายุโซนร้อนบอนนี และต่อมาในปี 2551 ศูนย์เฮอร์ริเคนแห่งชาติก็ได้ใช้คำนี้กับพายุโซนร้อนลอรา เพื่อกำหนดคำจัดกัดระหว่างสองประเภท (พายุหมุนนอกเขตร้อน/หย่อมความกดอากาศต่ำที่หลงเหลือ) ดังที่กล่าวไปข้างต้น และคำดังกล่าวได้รับการรับรองโดยบริการลมฟ้าอากาศแห่งชาติสหรัฐ เมื่อวันที่ 15 พฤษภาคม 2551

## อ้างอิง

หมวดหมู่:อุตุนิยมวิทยาพายุหมุนเขตร้อน
หมวดหมู่:พายุหมุนเขตร้อน
จังหวัดกาลีมันตันเหนือ

**กาลีมันตันเหนือ** หรือ **กาลีมันตันอูตารา** () เป็นจังหวัดของอินโดนีเซีย ตั้งอยู่บนเกาะบอร์เนียว จากข้อมูลสำมะโนประชากรปี ค.ศ. 2010 จังหวัดมีประชากรราว 525,000 คน และจากข้อมูลทางการล่าสุดในเดือนธันวาคม 2013 มีประชากร 628,331 คน

จังหวัดกาลีมันตันเหนืออยู่ติดกับรัฐซาบะฮ์ของมาเลเซียทางทิศเหนือ และติดกับรัฐซาราวักทางทิศตะวันตก และติดกับจังหวัดกาลีมันตันตะวันออกทางทิศใต้
จังหวัดก่อตั้งขึ้นเมื่อวันที่ 25 ตุลาคม ค.ศ. 2012 เป็นจังหวัดล่าสุดของอินโดนีเซีย ครอบคลุมพื้นที่ 72,275.12 ตร.กม. จังหวัดนี้เคยเป็นส่วนหนึ่งของจังหวัดกาลีมันตันตะวันออก ถือเป็นจังหวัดที่เติบโตเร็วที่สุดของประเทศจากข้อมูลสำรวจสำมะโนประชากร ค.ศ. 2015

## หน่วยการบริหาร
พื้นที่จังหวัดกาลีมันตันเหนือแบ่งออกเป็น 4 อำเภอหรือ*กาบูปาเต็น* 1 นครหรือ*โกตา* และ 55 ตำบลหรือ*เกอจามาตัน*

;อำเภอ

;นคร
* ตารากัน (

เมืองหลักของจังหวัดกาลีมันตันเหนือคือเมืองตันจุงเซอโลร์ ซึ่งตั้งอยู่ในอำเภอบูลูงัน

## อ้างอิง

กาลีมันตันเหนือ

หมวดหมู่:รัฐและดินแดนที่ก่อตั้งในปี พ.ศ. 2555
จังหวัดกาลีมันตันใต้

**กาลีมันตันใต้** หรือ **กาลีมันตันเซอลาตัน** (; ; บันจาร์: ) เป็นจังหวัดของประเทศอินโดนีเซีย ตั้งอยู่ในกาลีมันตัน ดินแดนของประเทศอินโดนีเซียบนเกาะบอร์เนียว เมืองหลักของจังหวัดคือบันจาร์บารู ประชากรของจังหวัดกาลีมันตันใต้มีมากกว่า 3.625 ล้านคน จากการสำรวจสำมะโนประชากรปี ค.ศ. 2010 และข้อมูลทางการล่าสุดในเดือนมกราคม 2014 มีประชากร 3,913,908 คน

จังหวัดกาลีมันตันใต้เป็นหนึ่งในห้าจังหวัดของอินโดนีเซียในกาลีมันตัน อยู่ติดกับช่องแคบมากัซซาร์ทางทิศตะวันออก ติดกับจังหวัดกาลีมันตันกลางทางทิศตะวันตกและเหนือ ติดกับทะเลชวาทางทิศใต้ และติดกับจังหวัดกาลีมันตันตะวันออกทางทิศเหนือ

## หน่วยการบริหาร
พื้นที่จังหวัดกาลีมันตันใต้แบ่งออกเป็น 11 อำเภอหรือ*กาบูปาเต็น* 2 นครหรือ*โกตา* และ 153 ตำบลหรือ*เกอจามาตัน*

;อำเภอ

;นคร

## อ้างอิง

กาลีมันตันใต้
ไอกอร์ ลูเชน็อค

thumb|ไอกอร์ ลูเชน็อค ในปี ค.ศ. 2010
**ไอกอร์ ลูเชน็อค** (เบลารุส: Iгар Міхайлавіч Лучанок, **Ihar Mikhaylavich Luchanok**, รัสเซีย: Игорь Михайлович Лученок; 6 สิงหาคม ค.ศ. 1938 — 12 พฤศจิกายน ค.ศ. 2018 ที่มินสค์) เป็นคีตกวีชาวเบลารุส[<span class="mw-reflink-text">[2]</span>](https://th.wikipedia.org/wiki/%E0%B9%84%E0%B8%AD%E0%B8%81%E0%B8%AD%E0%B8%A3%E0%B9%8C_%E0%B8%A5%E0%B8%B9%E0%B9%80%E0%B8%8A%E0%B8%99%E0%B9%87%E0%B8%AD%E0%B8%84)เคยศิลปินแห่งชาติของสหภาพสาธารณรัฐสังคมนิยมโซเวียตและประธานผู้ประพันธ์สหภาพเบลารุส

## อ้างอิง

## แหล่งข้อมูลอื่น

* Ігар Лучанок: Я дапамагаю не толькі сябрам, але нават і ворагам
หมวดหมู่:บุคคลที่เกิดในปี พ.ศ. 2481
หมวดหมู่:บุคคลที่เสียชีวิตในปี พ.ศ. 2561
หมวดหมู่:สมาชิกพรรคคอมมิวนิสต์แห่งสหภาพโซเวียต
หมวดหมู่:คีตกวีชาวเบลารุส
ทอยโว โทพีส โพจาลา

**ทอยโว โทพีส โพจาลา** (27 กรกฎาคม ค.ศ. 1931 – 12 พฤศจิกายน ค.ศ. 2018) เคยเป็นนักปฐพีวิทยาและนักการเมือง เกิดที่เมืองฮาร์จาวัลตา และเป็นบุตรของ ทอยโว โพจาลา โทพีสเคยเป็นสมาชิกรัฐสภาฟินแลนด์ ตั้งแต่ปี ค.ศ. 1975 จนถึงปี ค.ศ. 1987 และเคยเป็นรัฐมนตรีว่าการกระทรวงเกษตรและป่าไม้

## อ้างอิง

หมวดหมู่:บุคคลที่เกิดในปี พ.ศ. 2474
หมวดหมู่:บุคคลที่เสียชีวิตในปี พ.ศ. 2561
เปโดร อารันดาดิอัซ มุญโญซ

thumb|ตราสัญลักษณ์ของเปโดร อารันดาดิอัซ มุญโญซ
**เปโดร อารันดาดิอัซ มุญโญซ** (; 29 มิถุนายน ค.ศ. 1933 – 11 พฤศจิกายน ค.ศ. 2018) เป็นอดีตหัวหน้าบาทหลวงนิกายโรมันคาทอลิกชาวเม็กซิโก

## ประวัติ
เปโดร อารันดาดิอัซ มุญโญซ เกิดที่เมืองเลออน รัฐกวานาคัวโต ซึ่งเขาเริ่มเป็นบาทหลวงตั้งแต่ปี ค.ศ. 1956 ก่อนที่จะเป็นหัวหน้าบาทหลวงในปี ค.ศ. 2006 จนถึงปี ค.ศ. 2008

## อ้างอิง

หมวดหมู่:บุคคลที่เกิดในปี พ.ศ. 2476
หมวดหมู่:บุคคลที่เสียชีวิตในปี พ.ศ. 2561
หมวดหมู่:บุคคลจากรัฐกัวนาฮัวโต
โอลกา ฆาร์โมนิ

**โอลกา ฆาร์โมนิ ไบเยต** (; 23 เมษายน ค.ศ. 1928 – 11 พฤศจิกายน ค.ศ. 2018) เป็นอดีตนักเขียนบทละครและครูสอนการแสดงชาวเม็กซิโกที่เอสกูเอลานาซิโอนัลเปรปาราโตเรีย

## อ้างอิง

หมวดหมู่:บุคคลที่เกิดในปี พ.ศ. 2471
หมวดหมู่:บุคคลที่เสียชีวิตในปี พ.ศ. 2561
หมวดหมู่:บุคคลจากเม็กซิโกซิตี
คลอไรด์

**คลอไรด์** (Chloride) เป็นไอออนของคลอรีน เป็นไอออนลบ สร้างขึ้นมาจากการที่คลอรีนได้รับอิเล็กตรอนหรือสารประกอบเช่นไฮโดรเจนคลอไรด์ละลายในน้ำหรือตัวทำละลายมีขั้วอื่น ๆ สามารถพบได้ในเกลือคลอไรด์เช่นโซเดียมคลอไรด์ ซึ่งเป็นสารที่จำเป็นในการดำรงชีวิต เกลือคลอไรด์มักจะสามารถละลายน้ำได้
## อ้างอิง

หมวดหมู่:คลอไรด์
หมวดหมู่:ไอออนลบ
การเลือกตั้งประธานาธิบดีกรีซ ค.ศ. 2010

**การเลือกตั้งประธานาธิบดี[[ประเทศกรีซ]]** เกิดขึ้นเมื่อวันที่ 3 กุมภาพันธ์ ค.ศ. 2010 ซึ่งเป็นการเลือกตั้งโดยอ้อม ซึ่งจะให้สภาผู้แทนราษฎรเป็นผู้ลงมติเลือกประธานาธิบดี ซึ่งผลปรากฏว่า กาโรลอส ปาปูลีอัส สังกัดพรรคพาซ็อกได้รับการสนับสนุนให้เป็นประธานาธิบดีด้วยคะแนนเสียง 266 เสียง

## อ้างอิง
กรดโครมิก

**กรดโครมิก (Chromic acid)** เป็นกรดออกโซของโครเมียม มีสูตรทางเคมีคือ H2CrO4 สอดคล้องกับการเพิ่มน้ำหนึ่งโมเลกุลเข้าไปในโครเมียมไตรออกไซด์ สารนี้เป็นพิษอย่างมากเพราะมีไอออนโครเมต สามารถสร้างได้จากการทำปฏิกิริยาโครเมตหรือไดโครเมตกับกรดหรือทำปฏิกิริยาโครเมียม(IV) ออกไซด์กับกรดซัลฟูริก ใช้ในการออกซิไดซ์สารเคมีหลายชนิด เช่นแอลกอฮอล์ และใช้ในการทำโครมิลคลอไรด์
## อ้างอิง

หมวดหมู่:กรด
หมวดหมู่:สารประกอบโครเมียม
การเลือกผู้นำอัมโน ค.ศ. 2013

**การเลือกผู้นำ[[อัมโน]]** เกิดขึ้นเมื่อวันที่ 19 ตุลาคม ค.ศ. 2013 ผลปรากฏว่านาจิบ ราซักได้รับเลือกให้เป็นหัวหน้าพรรคอัมโนและนายกรัฐมนตรีแห่งสหพันธรัฐมาเลเซีย

## ผลการลงมติ
### รองประธาน

### ประธานอัมโน

### รองประธานอัมโน

### รองประธานอัมโน

## อ้างอิง
การเลือกตั้งระดับท้องถิ่นในกัมพูชา พ.ศ. 2555

**การเลือกตั้งระดับท้องถิ่นในกัมพูชา** เกิดขึ้นเมื่อวันที่ 3 มิถุนายน พ.ศ. 2555 ซึ่งผลการเลือกตั้งปรากฏว่าพรรคประชาชนกัมพูชา ของฮุนเซน ชนะการเลือกตั้งระดับท้องถิ่น

## อ้างอิง

หมวดหมู่:การเลือกตั้งในกัมพูชา
อาบูราอาเงะ

thumb|อาบูราอาเงะ
**อาบูราอาเงะ** () เป็นอาหารญี่ปุ่นที่ผลิตจากถั่วเหลือง สามารถผลิตได้โดยการตัดเต้าหู้เป็นชิ้นบาง ๆ แล้วทอดครั้งแรกที่อุณหภูมิ 110–120 องศาเซลเซียส และทอดอีกครั้งที่อุณหภูมิ 180–200 องศาเซลเซียส อาบูราอาเงะมักใช้ในการห่ออินาริซูชิ () และเพิ่มลงในซุปมิโซะ นอกจากนี้ยังมีการเพิ่มลงในอุด้งซึ่งเรียกว่า คิตสึเนะอุดง เนื่องจากมีตำนานที่ว่าสุนัขจิ้งจอก (คิตสึเนะ) ชอบเต้าหู้ทอด นอกจากนี้อาบูราอาเงะยังสามารถยัดไส้เช่นนัตโตได้ก่อนลงทอดอีกครั้ง

นอกจากนี้ยังมีรูปแบบที่หนากว่า เรียกว่า อัตสึอาเงะ () หรือ **นามาอาเงะ** ()

## อ้างอิง
* *Kenkyusha's New Japanese-English Dictionary*, Kenkyusha Limited, Tokyo 1991, 

หมวดหมู่:อาหารทอดในน้ำมันท่วมของญี่ปุ่น
หมวดหมู่:อาหารจากเต้าหู้
สตาร์วอร์ส แบตเทิลฟรอนต์ 2 (วิดีโอเกม พ.ศ. 2560)

***สตาร์วอร์สแบตเทิลฟรอนต์ 2*** () เป็นวิดีโอเกมแนวต่อสู้ยิงมุมมองบุคคลที่หนึ่งและสามที่ได้โครงเรื่องจากแฟรนไชส์ภาพยนตร์ *[[สตาร์ วอร์ส|สตาร์วอร์ส]]* นี่คือวิดีโอเกมชุดที่สี่ของซีรีส์ *[[สตาร์วอร์สแบตเทิลฟรอนต์]]* และรวมเป็นอันดับที่ 7 เป็นภาคต่อจากการรีบูตใหม่ในปี 2015 วิดีโอเกมได้รับการพัฒนาโดยอีเอไดซ์ ร่วมกับ Criterion Games และ Motive Studios และเผยแพร่โดยอิเล็กทรอนิก อาตส์ เกมนี้เปิดตัวทั่วโลกสำหรับไมโครซอฟท์ วินโดวส์, เพลย์สเตชัน 4 และเอกซ์บอกซ์วันในวันที่ 17 พฤศจิกายน ค.ศ. 2017

เมื่อได้วางจำหน่ายแล้ว *สตาร์วอร์สแบตเทิลฟรอนต์ 2* ได้รับเสียงวิจารณ์จากนักวิจารณ์หลายคน วิดีโอเกมนี้ยังต้องเผชิญกับเสียงวิพากษ์วิจารณ์อย่างกว้างขวางเกี่ยวกับสถานะของกล่องลูตบอกซ์ (loot boxes) ซึ่งอาจทำให้ผู้เล่นได้รับประโยชน์อย่างมากในการเล่นเกมหากซื้อด้วยเงินจริง การตอบสนองจากทีมชุมชนของอีเอเกี่ยวกับหัวข้อนี้ในเว็บไซต์เรดดิตกลายเป็นความคิดเห็นที่มีข้อเสียมากที่สุดในประวัติศาสตร์ของไซต์ และในการตอบสนองอีเอตัดสินใจที่จะลบ microtransactions ชั่วคราวจากเกมในภายหลัง ในเดือนมกราคม ค.ศ. 2018 อีเอประกาศว่าจะมีการเอา microtransactions มาอีกครั้งในอีก "ไม่กี่เดือนข้างหน้า" microtransactions เหล่านี้ได้กลับมาและเป็นสิ่งทำให้งามอย่างหมดจดที่ไม่มีผลต่อการเล่นเกม และซื้อโดยตรงผ่านสกุลเงินในเกมแทนที่จะผ่านลูทเคส (loot crates)

## อ้างอิง

## แหล่งข้อมูลอื่น

* 
* 
* สตาร์วอร์ส แบตเทิลฟรอนต์ 2 ที่ starwars.com

หมวดหมู่:วิดีโอเกมที่ออกวางจำหน่ายในปี พ.ศ. 2560 
หมวดหมู่:วิดีโอเกมยิงมุมมองบุคคลที่หนึ่ง
หมวดหมู่:เกมออนไลน์มัลติเพลเยอร์
หมวดหมู่:วิดีโอเกมที่พัฒนาขึ้นในสหราชอาณาจักร
หมวดหมู่:วิดีโอเกมที่พัฒนาขึ้นในประเทศแคนาดา
หมวดหมู่:วิดีโอเกมที่พัฒนาขึ้นในประเทศสวีเดน
หมวดหมู่:เกมสำหรับวินโดวส์
หมวดหมู่:เกมสำหรับเพลย์สเตชัน 4
หมวดหมู่:เกมสำหรับเอกซ์บอกซ์วัน
หมวดหมู่:วิดีโอเกมบันเทิงคดีแนววิทยาศาสตร์
หมวดหมู่:เกมจากค่ายอิเล็กทรอนิก อาตส์
หมวดหมู่:วิดีโอเกมที่มีตัวละครเอกหญิง
หมวดหมู่:วิดีโอเกมหลายผู้เล่นแบบอสมมาตร
โซยุซ เอ็มเอส-01

**โซยุซ เอ็มเอส-01** เป็นโครงการอวกาศโซยุซที่เปิดตัวขึ้นในปี พ.ศ. 2559 เพื่อไปยังสถานีอวกาศนานาชาติ เริ่มแรกมีการวางไว้จะเปิดตัวในเดือนมิถุนายน แต่ว่าได้เลื่อนไปเป็นวันที่ 7 กรกฎาคม พ.ศ. 2559 โดยเป็นการส่งลูกเรือสามคนจากโครงการเอ็กแพรนดิชัน 49 ไปสู่สถานีอวกาศนานาชาติ เอ็มเอส-01 เป็นโครงการอวกาศโซยุซครั้งที่ 130 และถือยังเป็นการเปิดโครงการใหม่ โซยุซ เอ็มเอส ประกอบไปด้วยลูกเรือผู้บัญชาการชาวรัสเซีย, วิศวกรชาวญี่ปุ่น และวิศวกรชาวอเมริกา

เมื่อวันที่ 6 กรกฎาคม พ.ศ. 2559 ได้เลื่อนการปล่อยยานเนื่องจากว่ามีปัญหาในการเทียบท่ากับสถานีอวกาศนานาชาติ โดยเปลี่ยนเป็นเดือนกรกฎาคม ในปีเดียวกันแทน ยานอวกาศเชื่อมต่อกับสถานีอวกาศนานาชาติอย่างถูกต้อง เมื่อวันที่ 9 กรกฎาคม พ.ศ. 2559 และกลับมายังโลกเมื่อวันที่ 30 ตุลาคม พ.ศ. 2559

## อ้างอิง

หมวดหมู่:ประเทศรัสเซียใน พ.ศ. 2561
มาคิซึ

ในการทำอาหารญี่ปุ่น **มาคิซึ** (巻き簾) เป็นพรมที่ทอจากไม้ไผ่และเชือกฝ้ายใช้ในการเตรียมอาหาร มักใช้มาคิซึเพื่อทำซูชิรีดเรียกว่ามาคิซูชิ (巻き寿司) นอกจากนั้นยังใช้เพื่อจัดเตรียมอาหารแบบอ่อนนุ่มอื่น ๆ เช่น ไข่เจียว และใช้บีบของเหลวส่วนเกินออกจากอาหาร

## อ้างอิง
ตาฮูซูเมอดัง

**ตาฮูซูเมอดัง** () หรือ **ตาฮูบุนเก็ง** () เป็นเต้าหู้ทอดในตำรับอาหารซุนดาจากอำเภอซูเมอดัง จังหวัดชวาตะวันตก ผลิตเป็นครั้งแรกโดยชาวอินโดนีเซียเชื้อสายจีนชื่อ อง กีโน () เต้าหู้นี้มีลักษณะแตกต่างจากเต้าหู้อื่น ๆ สิ่งที่แตกต่างจากเต้าหู้อื่นคือด้านในค่อนข้างเป็นโพรง และด้านในเป็นครีมมากกว่าเต้าหู้อื่น และมีรสกลมกล่อม

## ดูเพิ่ม
* รายชื่ออาหารจากเต้าหู้
* ตาฮูโกเร็ง
* ตาฮูเก็จรต

## อ้างอิง

หมวดหมู่:อาหารจากเต้าหู้
หมวดหมู่:อาหารซุนดา
หมวดหมู่:อาหารอินโดนีเซีย
หมวดหมู่:จังหวัดชวาตะวันตก
โครมิลคลอไรด์

**โครมิลคลอไรด์ (chromyl chloride)** หรือที่เรียกว่า**โครเมียมออกซีคลอไรด์ (chromium oxychloride)** เป็นสารประกอบทางเคมี มีสูตรคือ CrO2Cl2 เป็นของเหลวสีแดง สร้างได้จากการทำปฏิกิริยาไฮโดรคลอริกกับโครเมียม(VI) ออกไซด์หรือโพแทสเซียมโครเมต โครมิลคลอไรด์เป็นตัวออกซิไดซ์ที่รุนแรง เมื่อผสมกับกำมะถันจะเกิดการออกซิไดซ์ เป็นผลจากการทดสอบคลอไรด์ โครมิลคลอไรด์เป็นพิษเนื่องจากมีโครเมียมอยู่ในสถานะออกซิเดชัน +6 นอกจากนี้ยังประกอบด้วยกรดไฮโดรคลอริกบางชนิด และสามารถทำปฏิกิริยากับจาระบีและพลาสติกบางชนิด

## อ้างอิง

หมวดหมู่:คลอไรด์
หมวดหมู่:สารประกอบโครเมียม
ยูรี มาเลนเชนโค

**ยูรี อีวาโนวิช มาเลนเชนโค** (; เกิด 22 ธันวาคม ค.ศ. 1961) เป็นนักบินอวกาศชาวรัสเซียที่ปลดประจำการแล้ว โดยมาเลนเชนโดเป็นนักบินอวกาศคนแรกที่แต่งงานกันบนอวกาศ โดยมาเลนเชนโดแต่งงานกับอกาเทอรีนา ดิทรีวาร์ เมื่อวันที่ 10 สิงหาคม ค.ศ. 2003 โดยอกาเทอรีนาอยู่ที่ประเทศนิวซีแลนด์ ซึ่งห่างจากสถานีอวกาศนานาชาติไป 240 ไมล์ ในเดือนกรกฏาคม ค.ศ. 2559 มาเลนเชนโดได้ติดอันดับสองของผู้ที่อยู่ในอวกาศนานามากที่สุดจากสถิติของสิ่งที่เกี่ยวกับอวกาศ โดยนับตั้งแต่ครั้งสถานีอวกาศมีร์ จนถึงสถานีอวกาศนานาชาติมาเลนเชนโดเคยเป็นอดีตผู้บัญชาการของสถานีอวกาศนานาชาติ

## อ้างอิง

## แหล่งข้อมูลอื่น

* NASA biography
* Spacefacts biography of Yuri Malenchenko

หมวดหมู่:บุคคลที่เกิดในปี พ.ศ. 2504
หมวดหมู่:บุคคลที่ยังมีชีวิตอยู่
หมวดหมู่:นักบินอวกาศชาวรัสเซีย
หมวดหมู่:บุคคลจากแคว้นกีรอวอฮรัด
การก่อการกำเริบในเชชเนีย-อิงกูเชเตีย ค.ศ. 1940–1944

**การก่อการกำเริบในเชชเนีย-อิงกูเชเตีย ค.ศ. 1940–1944** เป็นเหตุการณ์การประท้วงต่อต้านเจ้าหน้าที่ฝ่ายปกครองโซเวียตในสาธารณรัฐปกครองตนเองสังคมนิยมโซเวียตเชเชน-อิงกุช เริ่มต้นในช่วงแรกของเดือนมิถุนายน ค.ศ. 1941 ภายใต้การนำของฮาซัน อิสราอิลอฟ (Khasan Israilov) ซึ่งได้อ่อนแอลงในปี ค.ศ. 1942 ในช่วงที่เยอรมนีบุกครองคอเคซัสเหนือและได้ยุติลงในช่วงต้นปี ค.ศ. 1944 ด้วยการกักกันทั้งหมดและเนรเทศต่อประชาชนชาวไวนัค (Vainakh) (ชาวเชเชนและชาวอิงกุช) จากดินแดนพื้นเมืองของพวกเขารวมทั้งจากพื้นที่ต่าง ๆ ทั่วทั้งสหภาพโซเวียต ส่งผลให้เกิดการเสียชีวิตของพลเรือนอย่างน้อย 144,000 คน อย่างไรก็ตาม ฝ่ายต่อต้านที่แตกกระจัดกระจายได้ไปอยู่บนภูเขานับจากนั้นเป็นต้นมาของปี

## อ้างอิง

หมวดหมู่:แนวรบด้านตะวันออก (สงครามโลกครั้งที่สอง)
หมวดหมู่:สงครามโลกครั้งที่สอง
หมวดหมู่:สงครามประกาศอิสรภาพ
กมัณฑลุ

**กมัณฑลุ** (; ) อ่านว่า **กะ-มัน-ทะ-ลุ** เป็นภาชนะที่ทำด้วยไม้หรือดิน ใช้สำหรับใส่น้ำของนักบวช ฤๅษี โยคีผู้บำเพ็ญเพียรและทำสมาธิ กมัณฑลุในประติมานวิทยาศาสนาฮินดู เป็นเทพอาวุธของเทพเจ้าและเทวสตรีที่ทรงเป็นนักพรตหรือดาบส เช่น พระพรหม พระศิวะ พระปารวตี พระพิฆเนศ พระสุรัสวดี พระแม่คงคา พระพฤหัสบดี พระศุกร์เป็นต้น

## อ้างอิง

## แหล่งข้อมูลอื่น

หมวดหมู่:บรรจุภัณฑ์
หมวดหมู่:วัฒนธรรมอินเดีย
เทพเจ้าฮินดู

ศาสนาฮินดูมีคติการนับถือเทพเจ้าหลายองค์ แต่ละองค์ต่างมีลัทธิบูชาโดยเฉพาะ แต่ละยุคสมัย ใช้ตำนานเชื่อมต่อที่แตกต่างกันไป ในแต่ละท้องถิ่นยังมีความเชื่อเกี่ยวกับเทพเจ้าองค์หนึ่ง ๆ แตกต่างกันไปด้วย โดยทั่วไปเรียกเทพผู้ชายว่า**[[เทวดาในศาสนาฮินดู|เทวดา]]** () และเทพผู้หญิงว่า**[[เทวีในศาสนาฮินดู|เทวี]]** () 

## อ้างอิง
เทวดาในศาสนาฮินดู

***เทวะ*** (, ) เป็นศัพท์ภาษาสันสกฤตที่ใช้ระบุเทวดาในศาสนาฮินดู *เทวะ* เป็นศัพท์ในเพศชาย เทียบเท่ากับ*[[เทวี]]*ในเพศหญิง

ในวรรณกรรมพระเวทยุคแรก สิ่งเหนือธรรมชาติทั้งหมดมีชื่อเรียกว่า *เทวะ* และอสูร แนวคิดและตำนานพัฒนาในวรรณกรรมอินเดียยุคต้น และในสมัยพระเวทตอนปลาย สิ่งเหนือธรรมชาติที่มีความกรุณาเรียกเป็น *เทวะ-อสูร* จากนั้นในตำราฮินดูสมัยหลังพระเวทอย่างอิติหะสะและปุราณะของศาสนาฮินดู *เทวะ* เป็นตัวแทนของความดี และ อสูรเป็นตัวแทนของความชั่ว

*เทวะ* อสูร ยักษ์ และรากษสเป็นส่วนหนึ่งของเทพปกรณัมฮินดู และ *เทวะ* ปรากฏในทฤษฎีจักรวาลวิทยาในศาสนาฮินดูจำนวนมาก

## ดูเพิ่ม
เทวีในศาสนาฮินดู

## อ้างอิง


หมวดหมู่:สวรรค์
เช็ด ซัดดิค

**เช็ด ซัดดิค บิน เช็ด อับดุล ราห์มาน** (ยาวี: سيد صديق بن سيد عبدالرحمن; เกิดเมื่อวันที่ 6 ธันวาคม ค.ศ. 1992) เป็นนักการเมืองและนักเคลื่อนไหวทางกิจกรรมชาวมาเลเซีย ปัจจุบันดำรงตำแหน่งรัฐมนตรีว่าการกระทรวงเยาวชนและกีฬา และเป็นรัฐมนตรีที่มีอายุน้อยที่สุดนับตั้งแต่ประเทศมาเลเซียมีเอกราช ซึ่งซัดดิคสังกัดพรรคสามัคคีชนพื้นเมืองมาเลเซีย สังกัดแนวร่วมแห่งความหวัง

## ผลการเลือกตั้ง

## อ้างอิง

หมวดหมู่:บุคคลที่เกิดในปี พ.ศ. 2535
หมวดหมู่:บุคคลที่ยังมีชีวิตอยู่
หมวดหมู่:ชาวมาเลเซียเชื้อสายอาหรับ
หมวดหมู่:ชาวมาเลเซียเชื้อสายเยเมน
หมวดหมู่:ชาวมาเลเซียเชื้อสายสิงคโปร์
หมวดหมู่:ชาวมาเลเซียเชื้อสายมลายู
หมวดหมู่:นักการเมืองมาเลเซีย
หมวดหมู่:บุคคลจากโจโฮร์บะฮ์รู
มูรติ

**มูรติ** () คือเทวรูปที่เป็นประติมากรรมหรือจิตรกรรมในศาสนาฮินดู สร้างขึ้นเพื่อเป็นสื่อของเทพเจ้าฮินดูในพิธีกรรมและการสักการบูชา เช่น การถวายข้าวตอกดอกไม้ การไหว้ หรือมีพิธีกระบวนแห่ต่าง ๆ โดยประติมานวิทยาของเทวรูปจะระบุอัตลักษณ์ของเทพเจ้าองค์นั้น

## อ้างอิง


หมวดหมู่:เครื่องใช้ในพิธีกรรมฮินดู
หมวดหมู่:ประติมานวิทยาฮินดู
หมวดหมู่:วัตถุมงคลในศาสนาฮินดู
สมดุลกล

ในทางกลศาสตร์คลาสสิก อนุภาคที่อยู่ในภาวะ**สมดุลกล** คือมีแรงลัพธ์ต่ออนุภาคที่เป็นศูนย์ สำหรับระบบทางฟิสิกส์ที่ประกอบด้วยระบบย่อยๆหลายๆระบบรวมกัน ระบบนั้นจะอยู่ในภาวะสมดุลได้ก็ต่อเมื่อแรงลัพธ์ที่กระทำต่อระบบย่อยๆทั้งหมดเท่ากับศูนย์

นอกจากการกำหนดสมดุลทางกลในแง่ของแรงแล้วยังมีคำจำกัดความอื่น ๆ อีกมากมายสำหรับความสมดุลทางกล ในแง่ของโมเมนตัม (Momentum) ระบบจะอยู่ในภาวะสมดุล หากโมเมนตัมของส่วนๆย่อยในระบบมีค่าคงตัว หรือในแง่ของความเร็ว (Velocity) ระบบจะอยู่ในภาวะสมดุลถ้าความเร็วคงที่ สำหรับสภาวะสมดุลกลการหมุน โมเมนตัมเชิงมุมของวัตถุจะต้องอนุรักษ์ และทอร์ก (Torque) เท่ากับศูนย์ โดยทั่วไปในระบบอนุรักษ์ สมดุลจะเกิดขึ้นเมื่อจุดหนึ่งที่ถูกกำหนดขึ้นในระบบ มีอัตราการเปลี่ยนแปลงพลังงานศักย์ ในพิกัดทั่วไปเป็นศูนย์

ถ้าอนุภาคในสภาวะสมดุลมีความเร็วเป็นศูนย์ อนุภาคนั้นจะอยู่ในภาวะสมดุลสถิต (Static equilibrium) เนื่องจากอนุภาคทั้งหมดในภาวะสมดุลมีความเร็วคงที่ นั่นคืออนุภาคจะอยู่นิ่งเสมอ เมื่อพิจารณาในกรอบอ้างอิงเฉื่อย (Inertial reference frame)

## ความเสถียรภาพ (Stability)
คุณสมบัติที่สำคัญของระบบที่สมดุลกล คือความเสถียรภาพ

### การตรวจสอบความเสถียรของพลังงานศักย์
ถ้าเรามีฟังก์ชันที่อธิบายพลังงานศักย์ของระบบ เราสามารถกำหนดจุดสมดุลของระบบได้โดยใช้แคลคูลัส ระบบที่มีความสมดุลเชิงกล ณ จุดวิกฤติ (Critical point) ของฟังก์ชันจะใช้อธิบายถึงพลังงานศักย์ของระบบ เราสามารถหาจุดเหล่านี้โดยใช้ข้อเท็จจริงที่ว่าอนุพันธ์ของฟังก์ชันเป็นศูนย์ที่จุดเหล่านี้ เพื่อตรวจสอบว่าระบบมีเสถียรภาพหรือไม่เสถียร โดยเราจะใช้การทดสอบอนุพันธ์ลำดับที่สอง :

;อนุพันธ์ลำดับสอง  0

พลังงานที่มีศักยภาพอยู่ที่ระดับต่ำสุด หมายความว่าระบบอยู่ในสถานะสมดุลที่เสถียร ถ้าระบบถูกรบกวนเล็กน้อยจากจุดสมดุล แล้วจะมีแนวโน้มที่จะกลับมาสู่สถานะสมดุลได้ ระบบสามารถมีจุดสมดุลได้มากกว่าหนึ่งจุด สำหรับระบบสมดุลใดๆที่มีพลังงานศักย์มากกว่าค่าสัมบูรณ์ต่ำสุดจะแสดงสถานะกึ่งสมดุล (Metastable state)

;อนุพันธ์ลำดับสอง = 0

ระบบจะคงความเสถียรภาพไว้ ถ้าระบบไม่ถูกรบกวน และเพื่อหาเสถียรภาพของระบบ จะต้องมีการตรวจสอบอนุพันธ์ระดับสูงขึ้น ระบบจะอยู่ในสถานะสมดุลไม่เสถียร ถ้าอนุพันธ์ต่ำสุดที่ไม่เท่ากับศูนย์เป็นจำนวนคี่ หรือมีค่าเป็นลบ แต่ถ้าอนุพันธ์ต่ำสุดที่ไม่เท่ากับศูนย์เป็นจำนวนคู่ หรือมีค่าเป็นบวก แสดงว่าระบบอยู่ในสถานะสมดุลเสถียร สำหรับอนุพันธ์ระดับสูงขึ้นยังคงเท่ากับศูนย์ แสดงว่าไม่สามารถบอกถึงเสถียรภาพของสมดุลได้

เมื่อพิจารณาจากระบบมากกว่า 1 มิติ มีความเป็นไปได้ที่จะได้ผลลัพธ์แตกต่างกัน เมื่อพิจารณาทิศทางที่แตกต่างกัน ตัวอย่างเช่น ระบบมีสมดุลเสถียรในทิศ x แต่มีสมดุลไม่เสถียรในแนวแกน y ระบบที่มีลักษณะแบบนี้ คือระบบที่มีจุดสมดุลแบบอานม้า (Saddle point) โดยทั่วไปความสมดุลจะมีเสถียรภาพ ถ้ามีระบบมีเสถียรภาพในทุกทิศทาง

หมวดหมู่:สถิตยศาสตร์